**Francisco "Paco" Jémez Martín** (s. 18. huhtikuuta 1970 Las Palmas, Kanariansaaret) on espanjalainen entinen jalkapalloilija ja nykyinen valmentaja.

Pelaajaura
----------

### Seurajoukkue

Pelaajaurallaan Paco edusti muun muassa Córdobaa, Real Murciaa, Rayo Vallecanoa, Deportivo La Coruñaa ja Real Zaragozaa. Aragonialaisseuraa hän edusti pisimpään urallaan vuodet 1998–2004, joista kaikki maan korkeimmalla sarjatasolla Primera Divisiónissa, paitsi kausi 2002–2003. Hän päätti pelaajauransa Lugossa vuonna 2006 ollessaan 36-vuotias.

### Maajoukkue

Paco teki ensiesiintymisensä Espanjan maajoukkueessa 23. syyskuuta 1998 ystävyysottelussa Venäjää vastaan. Paco valittiin joukkueen kokoonpanoon vuoden 2000 EM-kilpailuihin. Hän pelasi turnauksessa yhteensä kolme ottelua.

Valmentajaura
-------------

Paco aloitti valmentajauransa vuonna 2007 Alcalásta. Kaudeksi 2007–2008 Paco siirtyi Córdoban peräsimeen, josta hän sai kuitenkin potkut 11 ottelua ennen kauden päätöstä.

Vuoden 2009 alussa hänestä tuli Cartagenan päävalmentaja, jonka hän johdatti loppukauden aikana lohkonsa voittajaksi. Tätä seurasi seurahistorian ensimmäinen nousu Segunda Divisióniin.

Kesäkuussa 2012 Pacon ilmoitettiin ottavan madridilaisseura Rayo Vallecanon vetovastuun, jota hän oli jo aiemmin pelaajaurallaankin ehtinyt edustaa. Pacon johdolla seura sijoittui kaudella 2012–2013 Espanjan pääsarjassa kahdeksanneksi, mikä on seuran historian paras saavutus. Kauden jälkeen Vallecano teki hänen kanssaan kaksivuotisen jatkosopimuksen.  Seuraavilla kausilla Paco luotsasi Rayon liigan keskikastiin sijoille 12 ja 11. Kaudella 2015–2016 joukkue romahti putoamistaisteluun ja lopulta putosi tiukassa taistelussa Segundaan pisteen erolla Sporting Gijóniin ja Granadaan. Kauden jälkeen uutisoitiin, että Paco neuvottelee siirtymisestä Granadan päävalmentajaksi. Pacon kolmivuotinen valmentajan pesti Granadaan vahvistettiin 20. kesäkuuta 2016. Pesti päättyi kuitenkin potkuihin jo syyskuun lopussa 2016, kun Granada oli juuttunut liigan toiseksi viimeiseksi.

Marraskuun lopussa 2016 Pacosta tuli meksikolaisseura Cruz Azulin päävalmentaja.

Lähteet
-------

1. ↑  Paco Jémez nuevo entrenador del Rayo (Arkistoitu – Internet Archive) Rayo Vallecano. Viitattu 13.6.2013. (espanjaksi)
2. ↑  Paco Jémez renueva con el Rayo Mundo Deportivo. Viitattu 18.3.2016. (englanniksi)
3. ↑  Jémez, al Granada Marca. Viitattu 17.6.2016. (espanjaksi)
4. ↑  Paco Jémez ya es el nuevo entrenador del Granada Marca. Viitattu 20.6.2016. (espanjaksi)
5. ↑  Granada sacked Jemez Football Espana. Viitattu 15.12.2016. (englanniksi)
6. ↑  Paco Jémez ya es entrenador del Cruz Azul Marca. Viitattu 15.12.2016. (espanjaksi)

Aiheesta muualla
----------------

* Pacon pelaajauran tilastot BDFutbol-sivustolla (englanniksi)
* Pacon valmentajauran tilastot BDFutbol-sivustolla (englanniksi)

  


|  |  |  |
| --- | --- | --- |
| Edeltäjä:**José Ramón Sandoval** | **Rayo Vallecanon päävalmentaja**2012–2016 | Seuraaja:**José Ramón Sandoval** |

|  |  |  |
| --- | --- | --- |
| Edeltäjä:**José González** | **Granadan päävalmentaja**6–9/2016 | Seuraaja:**Lucas Alcaraz** |

|  |  |  |
| --- | --- | --- |
| Edeltäjä:**Pako Ayestarán** | **Las Palmasin päävalmentaja**12/2017–2018 | Seuraaja:**Manolo Jiménez** |

Espanjan joukkue – Jalkapallon EM-kilpailut 2000
1 Cañizares |
2 Salgado |
3 Aranzabal |
4 Guardiola |
5 Abelardo |
6 Hierro |
7 Helguera |
8 Fran |
9 Munitis |
10 Raúl |
11 Alfonso |
12 Sergi |
13 Casillas |
14 Gerard |
15 Engonga |
16 Mendieta |
17 Etxeberria |
18 Paco |
19 Velasco |
20 Urzaiz |
21 Valerón |
22 Molina |
Valmentaja Camacho